ΚΑΝΟΝΙΣΜΟΣ (ΕΟΚ) αριθ. 2866/93 ΤΗΣ ΕΠΙΤΡΟΠΗΣ της 20ής Οκτωβρίου 1993 περί τροποποιήσεως του κανονισμού (ΕΟΚ) αριθ. 1756/93 για τον καθορισμό των γενεσιουργών αιτίων της γεωργικής ισοτιμίας που εφαρμόζεται στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 6 παράγραφος 2,

Εκτιμώντας:

ότι στον κανονισμό (ΕΟΚ) αριθ. 1756/93 της Επιτροπής (2) έχουν παρεισφρήσει λάθη λόγω της παράλειψης της κατάργησης του άρθρου 1 παράγραφος 5 τελευταίο εδάφιο τελευταία πρόταση του κανονισμού (ΕΟΚ) αριθ. 625/78 της Επιτροπής της 30ής Μαρτίου 1978 σχετικά με τις λεπτομέρειες εφαρμογής της δημόσιας αποθεματοποίησης αποκορυφωμένου γάλακτος σε σκόνη (3), όπως τροποποιήθηκε τελευταία από τον κανονισμό (ΕΟΚ) αριθ. 2270/91 (4), καθώς και το άρθρο 24 παράγραφος 4 τρίτο εδάφιο τελευταίο μέρος της τελευταίας πρότασης του κανονισμού (ΕΟΚ) αριθ. 685/69 της Επιτροπής της 14ης Απριλίου 1969 σχετικά με τις λεπτομέρειες εφαρμογής των παρεμβάσεων στην αγορά βουτύρου και κρέμας γάλακτος (5), όπως τροποιήθηκε τελευταία από τον κανονισμό (ΕΟΚ) αριθ. 1756/93 (6)- ότι πρέπει, κατά συνέπεια, να διορθωθούν οι εν λόγω διατάξεις-

ότι ο κανονισμός (ΕΟΚ) αριθ. 1756/93 αποβλέπει να καθορίσει ακριβώς τη γεωργική ισοτιμία που πρέπει να εφαρμόζεται σε όλα τα ποσά που καθορίζονται σε Ecu στον τομέα του γάλακτος και των γαλακτομικών προϊόντων- ότι για το σκοπό αυτό, ο εν λόγω κανονισμός πρέπει να συμπληρωθεί με τον καθορισμό των γενεσιουργών αιτίων, για τα ποσά που αναφέρονται στο άρθρο 3 παράγραφος 3 στοιχεία α) και β) και στο άρθρο 8 παράγραφος 2 στοιχείο γ) του κανονισμού (ΕΟΚ) αριθ. 1107/68 της Επιτροπής της 27ης Ιουλίου 1968 σχετικά με τις λεπτομέρειες εφαρμογής των παρεμβάσεων στην αγορά των τυριών Grana Padano και Parmigiano Reggiano (7), όπως τροποποιήθηκε τελευταία από τον κανονισμό (ΕΟΚ) αριθ. 2441/93 (8)-

ότι το μέρος Δ σημείο 5 του παραρτήματος του κανονισμού (ΕΟΚ) αριθ. 1756/93, ως γενεσιουργό αίτιο για τη γεωργική ισοτιμία που εφαρμόζεται για τη μετατροπή σε εθνικό νόμισμα του ποσού που αναφέρεται στο άρθρο 4 παράγραφος 1 του κανονισμού (ΕΟΚ) αριθ. 2742/90 της Επιτροπής της 26ης Σεπτεμβρίου 1990 περί λεπτομερειών εφαρμογής του κανονισμού (ΕΟΚ) αριθ. 2204/90 του Συμβουλίου (9), όπως τροποποιήθηκε τελευταία από τον κανονισμό (ΕΟΚ) αριθ. 2146/92 (10), έχει καθοριστεί την ημέρα πληρωμής του εν λόγω ποσού- ότι ο στόχος του εν λόγω μέτρου είναι η επιβολή κύρωσης για τη χρησιμοποίηση καζεΐνης ή καζεϊνικών αλάτων χωρίς άδεια- ότι ο στόχος αυτός πρέπει να θεωρηθεί ότι επιτυγχάνεται τη στιγμή της διαπιστώσεως της παραβάσεως- ότι πρέπει, συνεπώς, να τροποποιηθεί το εν λόγω γενεσιουργό αίτιο κατά την έννοια αυτή-

ότι η Επιτροπή Διαχείρισης Γάλακτος και Γαλακτομικών Προϊόντων δεν διετύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1756/93 τροποποιείται ως εξής:

1. Στο άρθρο 3 παράγραφος 1 προστίθενται οι ακόλουθες νέες περιπτώσεις:

- το άρθρο 1 παράγραφος 5 τελευταίο μέρος του τελευταίου εδαφίου του κανονισμού (ΕΟΚ) αριθ. 625/78,

- το άρθρο 24 παράγραφος 4 τρίτο εδάφιο τελευταίο μέρος της τελευταίας πρότασης του κανονισμού (ΕΟΚ) αριθ. 685/69.

2. Στο μέρος Δ σημείο 1 του παραρτήματος προστίθεται το ακόλουθο κείμενο:

"" ID="01">Δ. Έξοδα αποθεματοποίησης που αναφέρονται στο άρθρο 3 παράγραφος 3 δεύτερο εδάφιο στοιχεία α) και β)> ID="02">Γεωργική ισοτιμία που ισχύει την ημέρα ανάληψης κατά την έννοια του άρθρου 3 παράγραφος 3 πρώτο εδάφιο"> ID="01">Ε. Τιμή προσφοράς που γίνεται αποδεκτή στο πλαίσιο των πλειστηριασμών που αναφέρονται στο άρθρο 8 παράγραφος 2 στοιχείο γ)> ID="02">Γεωργική ισοτιμία που ισχύει την ημέρα της πληρωμής" ">

3. Στο μέρος Δ σημείο 5 του παραρτήματος, οι όροι "Γεωργική ισοτιμία που ισχύει την ημέρα της πληρωμής" αντικαθίστανται από τους όρους "Γεωργική ισοτιμία που ισχύει την πρώτη ημέρα του μηνός της διαπιστώσεως της παραβάσεως".

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων

Το άρθρο 1 σημείο 1 εφαρμόζεται από την 1η Ιουλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Οκτωβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 387 της 31. 12. 1992, σ. 1.

(2) ΕΕ αριθ. L 161 της 2. 7. 1993, σ. 48.

(3) ΕΕ αριθ. L 84 της 31. 3. 1978, σ. 19.

(4) ΕΕ αριθ. L 208 της 30. 7. 1991, σ. 35.

(5) ΕΕ αριθ. L 90 της 15. 4. 1969, σ. 12.

(6) ΕΕ αριθ. L 161 της 2. 7. 1993, σ. 48.

(7) ΕΕ αριθ. L 184 της 29. 7. 1968, σ. 29.

(8) ΕΕ αριθ. L 224 της 3. 9. 1993, σ. 5.

(9) ΕΕ αριθ. L 264 της 27. 9. 1990, σ. 20.

(10) ΕΕ αριθ. L 214 της 30. 7. 1992, σ. 23.